ᱜᱩᱢᱞᱟ ᱦᱚᱱᱚᱛ
ᱜᱩᱢᱞᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱢᱩᱬᱩᱛ ᱟᱹᱯᱤᱥ (ᱦᱮᱰᱠᱩᱣᱟᱴᱟᱨ) ᱫᱚ ᱜᱩᱢᱞᱟ ᱨᱮ ᱢᱮᱱᱟᱜᱼᱟ ᱾
ᱧᱩᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱮᱫᱟᱭ ᱢᱤᱫ ᱚᱠᱛᱮ ᱱᱚᱶᱟ ᱴᱷᱟᱶ ᱨᱮ ᱚᱱᱟ ᱥᱩᱨ ᱥᱩᱯᱩᱨ ᱦᱚᱲ ᱠᱚᱣᱟᱜ ᱢᱤᱫ ᱛᱟᱞᱢᱟ ᱛᱟᱦᱮᱸ ᱠᱟᱱᱟ , ᱱᱚᱸᱰᱮ ᱦᱚᱲ ᱠᱚ ᱡᱟᱣᱨᱟᱜ ᱠᱟᱱ ᱛᱟᱦᱮᱸᱫ ᱟᱨ ᱢᱤᱫ ᱡᱤᱱᱤᱥ ᱛᱮ ᱟᱨ ᱢᱤᱫ ᱡᱤᱱᱤᱥ ᱠᱚ ᱵᱚᱫᱚᱞᱮᱫ ᱛᱟᱦᱮᱸᱫ ᱾ ᱚᱱᱟ ᱴᱷᱟᱶ ᱫᱚ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱜᱚᱣ-ᱢᱮᱞᱟ ᱾ ᱜᱩᱢᱞᱟ ᱟᱹᱲᱟᱹ ᱫᱚ ᱜᱚᱣ-ᱢᱮᱞᱟ ᱟᱹᱲᱟᱹ ᱠᱷᱚᱱ ᱜᱮ ᱥᱤᱨᱤᱡ ᱟᱠᱟᱱᱟ ᱢᱮᱱᱛᱮ ᱦᱚᱲ ᱠᱚ ᱯᱟᱹᱛᱭᱟᱹᱣᱟ, ᱡᱟᱦᱟᱸ ᱫᱚ ᱦᱤᱱᱫᱤ ᱟᱹᱲᱟᱹ ᱜᱚᱣ (ᱜᱟᱹᱭ/ᱢᱤᱦᱩ) ᱟᱨ ᱢᱮᱞᱟ (ᱦᱟᱴ ᱯᱟᱛᱟ) ᱨᱮᱱᱟᱜ ᱢᱮᱥᱟ ᱠᱟᱛᱮ ᱵᱮᱱᱟᱣ ᱠᱟᱱᱟ ᱾ ᱡᱟᱦᱟᱸ ᱫᱚ ᱚᱠᱛᱚᱡᱟᱹᱱᱤ ᱜᱟᱥᱣ ᱠᱟᱛᱮ "ᱜᱩᱢᱞᱟ" ᱦᱟᱠᱟᱱᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚ ᱨᱮ ᱜᱩᱢᱞᱟ ᱫᱚ ᱞᱚᱦᱟᱨᱫᱟᱜᱟ ᱦᱚᱱᱚᱛ ᱛᱟᱹᱨᱤ ᱨᱮ ᱛᱟᱦᱮᱸ ᱠᱟᱱᱟ ᱾ ᱑᱘᱔᱓ ᱥᱟᱞᱮ ᱨᱮ ᱱᱚᱶᱟ ᱫᱚ ᱵᱤᱥᱱᱩᱯᱩᱨ ᱛᱟᱹᱨᱤ ᱛᱮ ᱠᱚ ᱟᱹᱜᱩ ᱞᱮᱫ ᱛᱟᱦᱮᱸᱫ ᱟᱨ ᱨᱟᱧᱪᱤ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱨᱟᱧᱪᱤ ᱦᱚᱱᱚᱛ ᱵᱮᱱᱟᱣᱮᱱᱟ ᱑᱘᱙᱙ ᱥᱟᱞᱮ ᱨᱮ ᱾ ᱑᱙᱐᱒ ᱥᱟᱞᱮ ᱨᱮ ᱜᱩᱢᱞᱟ ᱫᱚ ᱨᱟᱧᱪᱤ ᱦᱚᱱᱚᱛ ᱛᱟᱹᱨᱤ ᱨᱮ ᱡᱚᱜᱚ-ᱯᱤᱲ (Sub-division) ᱞᱮᱠᱟᱛᱮ ᱛᱟᱦᱮᱸ ᱭᱮᱱᱟ ᱾ ᱚᱱᱟ ᱛᱟᱭᱚᱢ ᱑᱘ ᱢᱮ ᱑᱙᱘᱓ ᱨᱮ ᱱᱚᱶᱟ ᱜᱩᱢᱞᱟ ᱦᱚᱱᱚᱛ ᱫᱚ ᱵᱮᱱᱟᱣᱮᱱᱟ ᱾
ᱥᱨᱤ ᱡᱚᱜᱚᱱᱱᱟᱛᱷ ᱢᱤᱥᱨᱚ ᱩᱱ ᱚᱠᱛᱚ ᱵᱤᱦᱟᱨ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱩᱰᱷᱟᱹᱣ ᱞᱮᱫ ᱛᱟᱦᱮᱸᱫ ᱟᱨ ᱥᱨᱤ ᱫᱣᱟᱨᱤᱠᱟ ᱱᱟᱛᱷ ᱥᱤᱱᱦᱟ ᱫᱚ ᱱᱚᱶᱟ ᱦᱚᱱᱚᱛ ᱨᱤᱱᱤᱡ ᱯᱩᱭᱞᱩ ᱰᱮᱯᱩᱴᱤ ᱠᱚᱢᱤᱥᱱᱚᱨ (deputy commissioner) ᱞᱮᱠᱟᱛᱮ ᱛᱟᱦᱮᱸ ᱭᱮᱱᱟᱭ ᱾
ᱜᱩᱢᱞᱟ ᱫᱚ ᱦᱤᱱᱫᱩ ᱫᱷᱚᱨᱚᱢ ᱨᱤᱱᱤᱡ ᱵᱳᱸᱜᱟ "ᱦᱟᱱᱩᱢᱟᱱ" ᱟᱜ ᱡᱟᱱᱟᱢ ᱴᱷᱟᱶ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱟᱜᱟᱨ ᱠᱷᱚᱱ ᱱᱟᱥᱮ ᱥᱟᱺᱜᱤᱡ ᱨᱮ ᱟᱡ ᱟᱨ ᱟᱡ ᱜᱳᱜᱳ ᱧᱩᱛᱩᱢ ᱛᱮ ᱢᱤᱫ ᱢᱩᱱᱫᱤᱨ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮ "ᱨᱤᱥᱭᱟᱢᱳᱠ" ᱧᱩᱛᱩᱢᱟᱱ ᱢᱤᱫ ᱵᱩᱨᱩ ᱢᱮᱱᱟᱜᱼᱟᱹ ᱡᱟᱦᱟᱸ ᱫᱚ "ᱨᱟᱢᱟᱭᱚᱬ" ᱨᱮ ᱠᱚ ᱚᱞ ᱟᱠᱟᱫᱼᱟ ᱾
ᱱᱚᱶᱟ ᱦᱚᱱᱚᱛ ᱫᱚ ᱱᱤᱛᱚᱜ ᱨᱮᱰ ᱠᱚᱨᱤᱰᱚᱨ (Red Corridor) ᱛᱷᱚᱠ ᱨᱮ ᱢᱮᱱᱟᱜᱼᱟ ᱾[᱑]
ᱯᱟᱹᱨᱥᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱤᱥᱛᱤ ᱠᱟᱛᱮ ᱱᱚᱶᱟ ᱮᱞᱟᱠᱟ ᱨᱮ ᱦᱤᱱᱫᱤ ᱟᱨ ᱱᱟᱜᱽᱯᱩᱨᱤ ᱯᱟᱹᱨᱥᱤ ᱠᱚ ᱨᱚᱲ ᱮᱫᱟ ᱾ ᱚᱱᱟ ᱥᱟᱶᱛᱮ ᱟᱥᱩᱨᱤ, ᱚᱥᱴᱨᱚᱮᱥᱤᱭᱟᱴᱤᱠ ᱯᱟᱹᱨᱥᱤ ᱮᱢᱟᱱ ᱠᱚ ᱨᱚᱲ ᱠᱟᱱᱟ ᱑᱗,᱐᱐᱐ ᱜᱟᱱ ᱦᱚᱲ ᱾[᱒]
ᱠᱩᱲᱩᱠᱷ ᱟᱨ ᱢᱩᱱᱰᱟᱨᱤ ᱯᱟᱹᱨᱥᱤ ᱦᱚᱸ ᱜᱩᱢᱞᱟ ᱦᱚᱱᱚᱛ ᱨᱮᱱᱟᱜ ᱟᱹᱫᱤᱵᱟᱹᱥᱤ ᱮᱞᱟᱠᱟ ᱠᱚᱨᱮ ᱠᱚ ᱨᱚᱲ ᱵᱟᱲᱟᱭ ᱜᱮᱭᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "83 districts under the Security Related Expenditure Scheme". IntelliBriefs. 2009-12-11. Retrieved 2011-09-17.
- ↑ M. Paul Lewis, ed. (2009). "Asuri: A language of India". Ethnologue: Languages of the World (16th ed.). Dallas, Texas: SIL International. Retrieved 2011-09-28.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn